**Mitsubishi Motors Europe**

**2018 salgsresultat: 165.259 salg (+19%)**

Rett etter å ha annonsert reorganisering av sin virksomhet på europeisk nivå kan Mitsubishi Motors Europe (MME) vise til en salgsøkning på 19% totalt for 2018. Resultatet\* ble totalt 165.259 biler, mot 139.365 i 2017.

**Tosifrede økninger**

Tallene kommer fra totalt 33 land i Europa og mange av dem kan vise til tosifret vekst. En god del land, som for eksempel Frankrike, Nederland, Polen og Sveits kan skilte med betydelig økning.

 Registreringer

* Tyskland 52.196 +15%
* Storbritannia 30.952 +17%
* Spania 13.461 +24%
* Frankrike 7.303 +64%
* Italia 7.262 +41%
* Nederland 7.203 +42%
* Polen 5.894 +48%
* Norge 5.513 -
* Østerrike 5.507 +14%
* Sverige 5.131 -4%
* Sveits 4.799 +46%
* Belgia 3.531 +17%

2018 ble det første året siden år 2000 at Mitsubishi Motors passerte 50.000 registreringer i Tyskland. Det er i tråd med MMCs globale vekst som er drevet av nye modeller, en proaktiv salgs- og markedsføringsstrategi og en samordnet satsning på importørnivå som bidrar til økningen i salget.

**«SUV og elektrisfisering» ytterligere bevist**

Resultatet for 2018 viser at modellstrategien Mitsubishi Motors har lagt treffer godt i markedet. En klart definert ambisjon om å være ledende på ekspertise innen SUV modeller og elektrifiserte biler tydeliggjøres:

Registreringer

* Space Star 36.031 +19%
* ASX 32.362 -20%
* Eclipse Cross 27.279 NY
* Outlander PHEV 24.415 +27%
* L200 20.906 -5%

Mitsubishi Outlander PHEV fortsetter å spille rollen som flaggskip og etterspørselen økte kraftig etter introduksjonen av 2019-modellen på ettersommeren. Med kun 46 g/km CO2-utslipp, og en av da få SUVer som passerte den nye WLTP EU testprotokollen mens flere konkurrenter ble trukket tilbake fra markedet, ble det salgsøkning i Europa på 27%.

Nye Eclipse Cross, introdusert tidlig i 2018 ga over 27.000 salg. Eclipse Cross er noe mindre enn Outlander. Den litt mindre igjen ASX holdt seg over 30.000 i volum. På den andre kanskje mer ekstreme SUV siden viste L200 gikk noe tilbake etter to års vekst (+11% i 2016 og 11% i 2017). En helt ny L200 vil bli introdusert i Europa på høstparten i år.

Sist, men ikke minst, med 103 g/km (minste motor, 1.0 liter manuelt gir), bidro småbilen Space Star med å dra ned gjennomsnittlig CO2-utslipp for Mitsubishi Motors med over 36.000 enheter. Halvparten av dette volumet var det alene Tyskland som stod for.



Bernhard Loire, MME’s CEO kommenterer; «Med 19% vekst i volumet i 2018 har Mitsubishi bevist sitt potensiale som merke. På bakgrunn av det vil jeg takk alle kunder, forhandlere og importører i Europa. Vi er sikre på at vi kan få til ytterligere vekst i nær fremtid.»

Han legger til; «2019-modell Outlander PHEV har skapt stor interesse og en betydelig økning i kundekontrakter, og vi har til hensikt å fortsette den trenden med nye Mitsubishi-modeller i løpet av de kommende måneder. Tre av dem står allerede for tur, og så fra år 2020 er vi klare med nye modeller på rekke og rad.»

\*Kilde MME. Russland og Ukraina ekskludert. Tall for Tyrkia, Israel og Palestina er heller ikke med da disse landene ikke lenger er en del av MME sitt salgsområde.

**Om MITSUBISHI MOTORS**

Mitsubishi Motors Corporation er en global bilprodusent med hovedkontor i Tokyo, Japan, som har et konkurransefortrinn med biltypene SUV, plug-in hybrid, elbil og pickup. Siden Mitsubishi-gruppen produserte sin første bil for over hundre år siden har vi demonstrert våre ambisjoner og innovasjoner gjennom nye bilgenre, og ved å være først ute med nyskapende teknologi. Dypt forankret i Mitsubishi Motors DNA appellerer vår merkevarestrategi til bilkjøpere som er villige til å utfordre eksisterende sannheter og omfavne endring. I samsvar med denne tankegangen introduserte Mitsubishi Motors den nye merkevarestrategien i 2017. Gjennom slagordet “Drive your Ambition”– en kombinasjon av personlig *drive* og fremoverlent holdning, uttrykkes en refleksjon over den konstante dialogen mellom merkevaren og dens kunder. Mitsubishi Motors forplikter seg til å investere i innovative og nye teknologier, attraktivt design og produktutvikling for å svare på etterspørselen etter spennende og autentiske nye biler til kunder over hele verden.

Kontakt:
Rune Gjerstad/ Administrerende Direktør – MMC Norge AS +47 2337 6100 / 924 02905 rune.gjerstad@mitsubishi-motors.no

Vegard Werner/ Produktsjef – MMC Norge AS +47 2337 6100 / 928 25259
vegard.werner@mitsubishi-motors.no